
Nr. 16849 din 18.04.2023

REFERAT DE APROBARE

a proiectului de hotărâre privind alegerea președintelui de ședință al Consiliului Local al comunei Cornetu, judeţul Ilfov

În conformitate cu prevederile art. 123 alin. (1) din O.U.G. nr. 57/2019 privind Codul administrativ, cu modificările şi completările ulterioare, 

″(1) După declararea ca legal constituit, consiliul local alege dintre membrii săi, în termenul stabilit prin regulamentul de organizare şi funcţionare a consiliului local, un preşedinte de şedinţă, pe o perioadă de cel mult 3 luni, care conduce şedinţele consiliului şi semnează hotărârile adoptate de acesta. Preşedintele de şedinţă se alege prin vot deschis cu majoritate simplă, prevăzută la art. 5, lit. ee).″  
Totodată, în conformitate cu prevederile alin. (4) al aceluiaşi articol, 

″(4) Preşedintele de şedinţă exercită următoarele atribuţii principale:  
a) conduce şedinţele consiliului local;  
b) supune votului consilierilor locali proiectele de hotărâri şi anunţă rezultatul votării, cu precizarea voturilor pentru, a voturilor împotrivă şi a abţinerilor numărate şi evidenţiate de secretarul general al unităţii/subdiviziunii administrativ-teritoriale în procesul-verbal al şedinţei;  
c) semnează procesul-verbal al şedinţei;  
d) asigură menţinerea ordinii, în condiţiile regulamentului de organizare şi funcţionare a consiliului local;  
e) supune votului consilierilor locali orice problemă care intră în competenţa de soluţionare a consiliului local;  
f) aplică, dacă este cazul, sancţiunile prevăzute la art. 233 alin. (1) sau propune consiliului aplicarea unor asemenea sancţiuni, după caz;  
g) îndeplineşte alte atribuţii prevăzute de lege, de regulamentul de organizare şi funcţionare a consiliului local sau alte însărcinări date de către consiliul local.″ 
Având în vedere faptul că perioada pentru care a fost aleasă preşedinte de şedinţă doamna Georgeta STAN se încheie la sfârşitul lunii aprilie 2023, se impune alegerea unui nou președinte de ședință pentru o perioadă de maxim 3 luni (mai – iulie 2023), care îsi va desfășura activitatea conform prevederilor O.U.G nr. 57/2019 privind Codul Administrativ, cu modificările şi completările ulterioare.    
În acest context, apreciez legal, necesar și oportun proiectul de hotărâre, în forma prezentată, drept pentru care îl supun dezbaterii și aprobării Consiliului local al comunei Cornetu, judeţul Ilfov.

